**ELŐTERJESZTÉS**

**Körmend város Önkormányzata Képviselő-testülete 2014. február 27-i ülésére**

**Tárgy:** esélyegyenlőségi terv jóváhagyása

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet és a helyi esélyegyenlőségi program elkészítésének részletes szabályairól szóló 2/2012. (VI. 5.) EMMI rendelet rendelkezéseinek megfelelően a Képviselő-testület elé tárjuk az Önkormányzat esélyegyenlőségi programját.

A Program célja, hogy az élet valamennyi területén megelőzze a hátrányos megkülönböztetést és elősegítse egyes társadalmi csoportok tagjainak esélyegyenlőségét, amely az állam, az önkormányzatok és ezek intézményei, a civil szervezetek és magánszemélyek feladata.

A program másik jelentősége az, hogy számos pályázat benyújtásánál pályázati feltétel ezen terv megléte.

A Programot H. Vörös Márta készítette el, köszönjük a munkáját ezúton is.

Kérem a tisztelt Képviselő-testületet, hogy a Programot véleményezni és elfogadni szíveskedjék.

**HATÁROZATI JAVASLAT**

Körmend város Önkormányzata Képviselő-testülete az Önkormányzat Helyi Esélyegyenlőségi Programját a mellékletnek megfelelően elfogadja.

Körmend, 2014. február 17.

**Bebes István**

**polgármester**